ভাৰতৰ নিৰ্বাচন আয়োগৰ নিৰ্দেশনামৰ্মে অসমৰ আন আন নিৰ্বাচনী জিলাৰ লগতে ৩২ নং বঙাইগাঁও বিধানসভা সমষ্টিতো প্ৰতিটো ভোটগ্ৰহণ কেন্দ্ৰ আৰু আন নিৰ্ধাৰিত স্থানত খচৰা ফটোযুক্ত ভোটাৰ তালিকা প্ৰকাশ কৰা হৈছে।
উপায়ুক্ত কাৰ্যালয়ৰ সভাকক্ষত আয়োজন কৰা এক সংবাদ মেলযোগে বঙাইগাঁৱৰ জিলা নিৰ্বাচনী বিষয়া তথা জিলা উপায়ুক্ত ডাঃএম এচ লক্ষ্মী প্ৰিয়াই এই কথা সদৰী কৰিছে।
প্ৰকাশিত খচৰা ভোটাৰ তালিকা অনুসৰি বঙাইগাঁও বিধান সভা সমষ্টিৰ মুঠ ভোটাৰৰ সংখ্যা হ'ল ১,৭৬,৮২৩ গৰাকী। তাৰে ভিতৰত ৮৭,৫৭০ গৰাকী পুৰুষ আৰু ৮৯,২৫১ গৰাকী মহিলা ভোটাৰ । আনহাতে ২ গৰাকী তৃতীয় লিংগৰ ভোটাৰ । সমষ্টিিটোত চাৰ্ভিচ ভোটাৰ ১১২৫ গৰাকী আৰু তেওঁলোকৰ পৰিয়ালৰ গৃহিণী ৩৬ গৰাকী।
উল্লেখ্য যে ১ জানুৱাৰী ২০২২ বৰ্ষক ভিত্তি তাৰিখ হিচাপে লৈ ফটোযুক্ত ভোটাৰ তালিকাৰ বিশেষ সংক্ষিপ্ত সংশোধনী সূচীও প্ৰকাশ কৰা হৈছে ।
সূচী অনুসৰি ১ নৱেম্বৰত ফটোযুক্ত খচৰা ভোটাৰ তালিকা প্ৰকাশ, ১ নৱেম্বৰৰ পৰা ৩০ নৱেম্বৰলৈ দাবী আৰু আপত্তি দাখিল , অসমৰ মুখ্য নিৰ্বাচনী বিষয়াৰ জাননী অনুসৰি বিশেষ শিবিৰ, ২০ ডিচেম্বৰৰ আগতে দাবী আৰু আপত্তি নিস্পত্তি আৰু ২০২২ বৰ্ষৰ ৫ জানুৱাৰীত চূড়ান্ত ফটোযুক্ত ভোটাৰ তালিকা প্ৰকাশ কৰা হ'ব । উক্ত ফটোযুক্ত খচৰা ভোটাৰ তালিকাৰ বিশেষ সংক্ষিপ্ত সংশোধনী সূচী বিভিন্ন ধৰণে ৰাইজৰ মাজত প্ৰচাৰ কৰা হ'ব।
আজিৰ পৰা দুদিন মাইকযোগে প্ৰতিটো ভোটাগ্ৰহণ কেন্দ্ৰ এলেকাত সংশোধনী সূচী প্ৰচাৰ কৰিবলৈ লোৱা হৈছে। জনসংযোগ বিভাগৰ স্থিৰ অনুভাষ যন্ত্ৰযোগেও প্ৰচাৰ কৰা হ'ব।গোহাৰি পত্ৰও বিতৰণ কৰা হ'ব। সংশোধনী সূচী ভাৰতৰ নিৰ্বাচন আয়োগৰ Systematic Voters Education and Electoral Participation কাৰ্যসূচীৰ অধীনত প্ৰচাৰ কৰা হ'ব।
ইতিমধ্যে বঙাইগাঁও জিলা উপায়ুক্ত কাৰ্যালয়, জিলা পৰিষদৰ মুখ্য কাৰ্যবাহী বিষয়াৰ কাৰ্যালয় আৰু ৰাজহ চক্ৰ বিষয়াৰ কাৰ্যালয়ত ফটোযুক্ত ভোটাৰ তালিকাৰ সংশোধনী সূচী ছপা কৰি ফ্লেক্স,বেনাৰ স্থাপন কৰা হৈছে।
Covid Update ৰাজ্যত নতুনকৈ কিমানজন আক্ৰান্ত হ'ল কোভিডত? কিমানে প্ৰাণ হেৰুৱালে মাৰাত্মক ভাইৰাছত?
অসমৰ সন্তানেই নহয় বৰাকক অসমৰ পৰা পৃথক কৰিব খোজা স্বয়ম্ভু বাঙালী নেতা প্ৰদীপ দত্ত ৰয়!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
